b'\n_START_ARTICLE_\nNuosu jezik\n_START_PARAGRAPH_\nNuosu jezik (liangshan yi, sjeverni yi, nosu yi, sichuan yi; black yi, northern yi; ISO 639-3: iii), jezik Crnih Yia, naroda u sjevernom Yunnanu i ju\xc5\xbenom Sichuanu, Kina, kojim govori oko 2,000,000 ljudi (2000 popis)._NEWLINE_Nuosu pripada sjevernoj podskupini ngwi jezika, \xc5\xa1iroj tibetsko-burmanskoj skupini. Ima nekoliko dijalekata: sjeverni shypnra, ju\xc5\xbeni shypnra, yynuo i suondi (adu). U\xc4\x8di se u osnovnim i srednjim \xc5\xa1kolama. Na njemu se izdaju novine, magazini, i pi\xc5\xa1e poezija.'